Топ 10 на езиците за програмиране:

1. Java - е обектно-ориентиран език за програмиране за изпълнението на програма, написана на Java е необходима Виртуална машина.
2. C++ - обектно-ориентиран език със статични типове. Разработен през 1983 г. в Лабораториите Бел, като разширение на езика C. В C++ са добавени класове, множествено наследяване, виртуални функции, overloading, шаблони (templates), обработка на изключения (exceptions) и вградени оператори за работа с динамична памет.
3. C# - обектно ориентиран език, разработен от Microsoft като част от софтуерната платформа .NET. Мощен, лесен за четене, модерен, обектно ориентиран език с общо предназначение. Основа за C# са C++, Java и донякъде езици като Delphi,VB.NET и C
4. PHP – скриптов език базиран на C и Perl за сървърни приложения и разработване на динамично уеб-съдържание.
5. C – Език за програмиране от средно ниво разработен края на 60 началото на 70 години на миналия век. Работата по езика е тясно свързана с UNIX. Поради ниското ниво на абстракция, програмистите имат повече контрол върху хардуера и програмите написани на него обикновено работят по-бързо от тези, написани на езици от високо ниво.
6. Visual Basic - събитийно-ориентирана среда за разработка произвеждана от Microsoft Corporation, основаваща се на езика за програмиране BASIC. Лесен за учене той позволява бързо създаване на приложения с графичен интерфейс за Windows ОС
7. Python - обектно-ориентиран език за програмиране. Той притежава вградени сложни типове данни като гъвкави масиви и речници. Често бива сравняван с Tcl, Perl, Scheme, Java и Ruby.
8. OBJECTIVE-C - обектно-ориентиран, рефлективен език за програмиране с динамична типизация. Основно се използва за програмиране при Mac OS X и GNUstep.
9. PERL - универсален, интерпретативен език за програмиране. Най-силните му черти са регулярните изрази, вградените сложни структури от данни и един от най-големите в света набори от свободно достъпни модули CPAN.
10. JAVASCRIPT – слабо типизиран интерпретативен език за програмиране – поддържа обекти. Масово се използва за сложни и интерактивни функции във уеб сайтовете. Използва се и за не уеб базирани приложения, като PDF документи и десктоп джаджи.

Разликите между C# и .Net

C# e език за програмиране, докато .NET [програмен модел](http://bg.wikipedia.org/w/index.php?title=%D0%9F%D1%80%D0%BE%D0%B3%D1%80%D0%B0%D0%BC%D0%B5%D0%BD_%D0%BC%D0%BE%D0%B4%D0%B5%D0%BB&action=edit&redlink=1), библиотека от класове ([FCL](http://bg.wikipedia.org/w/index.php?title=FCL&action=edit&redlink=1), *Framework Class Library*) и среда за изпълнение на написан специално за нея програмен код.